title: 2012/612/EU: Az Európai Parlament határozata ( 2012. május 10. ) az innovatív gyógyszerek kutatására irányuló kezdeményezést megvalósító közös vállalkozás 2010-es pénzügyi évre szóló költségvetésének végrehajtására vonatkozó mentesítéséről#Az Európai Parlament állásfoglalása ( 2012. május 10. ) az innovatív gyógyszerek kutatására irányuló kezdeményezést megvalósító közös vállalkozás 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               17.10.2012

               HU

               Az Európai Unió Hivatalos Lapja

               L 286/334

         AZ EURÓPAI PARLAMENT HATÁROZATA
   (2012. május 10.)
   az innovatív gyógyszerek kutatására irányuló kezdeményezést megvalósító közös vállalkozás 2010-es pénzügyi évre szóló költségvetésének végrehajtására vonatkozó mentesítéséről
   (2012/612/EU)
   AZ EURÓPAI PARLAMENT,

               —

               tekintettel az innovatív gyógyszerek kutatására irányuló kezdeményezést megvalósító közös vállalkozás 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az innovatív gyógyszerek kutatására irányuló kezdeményezést megvalósító közös vállalkozás 2010-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

               —

               tekintettel a Tanács 2012. február 21-i ajánlására (06086/2012 – C7-0050/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az innovatív gyógyszerek kutatására irányuló kezdeményezést megvalósító közös vállalkozás létrehozásáról szóló, 2007. december 20-i 73/2008/EK tanácsi rendeletre (3) és különösen 11. cikkének (4) bekezdésére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0108/2012),

               1.

               megadja a mentesítést az innovatív gyógyszerek kutatására irányuló kezdeményezést megvalósító közös vállalkozás ügyvezető igazgatója számára a vállalkozás 2010-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az innovatív gyógyszerek kutatására irányuló kezdeményezést megvalósító közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 368., 2011.12.16., 17. o.

      (2)  HL L 248., 2002.9.16., 1. o.

      (3)  HL L 30., 2008.2.4., 38. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2012. május 10.)
      az innovatív gyógyszerek kutatására irányuló kezdeményezést megvalósító közös vállalkozás 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az innovatív gyógyszerek kutatására irányuló kezdeményezést megvalósító közös vállalkozás 2010-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az innovatív gyógyszerek kutatására irányuló kezdeményezést megvalósító közös vállalkozás 2010-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

                  —

                  tekintettel a Tanács 2012. február 21-i ajánlására (06086/2012 – C7-0050/2012),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az innovatív gyógyszerek kutatására irányuló kezdeményezést megvalósító közös vállalkozás létrehozásáról szóló, 2007. december 20-i 73/2008/EK tanácsi rendeletre (3) és különösen 11. cikkének (4) bekezdésére,

                  —

                  tekintettel az innovatív gyógyszerek kutatására irányuló kezdeményezést megvalósító közös vállalkozásnak az irányító testület 2009. február 2-i határozatával elfogadott pénzügyi szabályzatára,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0108/2012),

                  A.

                  mivel az innovatív gyógyszerek kutatására irányuló kezdeményezést megvalósító közös vállalkozást (a „közös vállalkozást”) 2007 decemberében hozták létre tízéves időszakra annak érdekében, hogy jelentősen javuljon a gyógyszerfejlesztés folyamatának hatékonysága és eredményessége azzal a hosszú távú céllal, hogy a gyógyszeripari ágazat hatékonyabb és biztonságosabb innovatív gyógyszereket gyártson;

                  B.

                  mivel a közös vállalkozás 2009. november 16-án kezdte meg önálló működését;

                  C.

                  mivel a Számvevőszék megállapította, hogy kellő mértékben megbizonyosodott arról, hogy a közös vállalkozás 2010-es pénzügyi évre vonatkozó éves beszámolója megbízható, valamint arról, hogy az annak alapjául szolgáló ügyletek jogszerűek és szabályszerűek;

                  D.

                  mivel a közös vállalkozás tíz évére szánt maximális uniós hozzájárulást – 1 000 000 000 EUR-t – a hetedik kutatási keretprogramból kell fedezni;

                  E.

                  mivel a közös vállalkozás 2010-es pénzügyi évére vonatkozó költségvetése 107 150 584 EUR volt;

         Költségvetés és pénzgazdálkodás

                  1.

                  aggodalommal állapítja meg, hogy az irányító testület csak 2010. március 16-án fogadta el a közös vállalkozás 2010-es pénzügyi évre vonatkozó éves költségvetését és a megvalósítási tervet, és ezért a közös vállalkozás szinte az egész első negyedévben kénytelen volt az ideiglenes tizenkettedek költségvetési szabályát alkalmazni a kifizetésekhez;

                  2.

                  aggódik amiatt, hogy a közös vállalkozás tagjai nem tudták kellő időben kialakítani és jóváhagyni az éves megvalósítási tervbe belefoglalandó tudományos prioritásokat, ami miatt 2010. október 22-ig húzódott el a 2010-es éves pályázati felhívások kiírása;

                  3.

                  megállapítja, hogy a közös vállalkozás 2010-es végleges költségvetése 107 150 584 EUR kötelezettségvállalási előirányzatot és 29 009 840 EUR kifizetési előirányzatot tartalmazott; megjegyzi, hogy a rendelkezésre álló kötelezettségvállalási, illetve kifizetési előirányzatok felhasználási aránya alacsony – 6 %, illetve 35 % – volt;

                  4.

                  aggódik a közös vállalkozás költségvetésének és alaptevékenységeinek alacsony végrehajtási aránya miatt; hangsúlyozza, hogy az év végi készpénzegyenleg 70 731 612,03 EUR volt, ami a 2010-es rendelkezésre álló kifizetési előirányzatok 65 %-ának felelt meg;

                  5.

                  tudomásul veszi, hogy a közös vállalkozás érvelése szerint a kötelezettségvállalási és kifizetési előirányzatok alacsony felhasználási aránya és a készpénzkészlet magas szintje az alábbi okokra vezethető vissza:

                              —

                              a közös vállalkozás tudományos prioritásai és a pályázati témakörök késedelmes meghatározása, ami késleltette a pályázati felhívás kiírását és a vonatkozó értékelési és kiválasztási eljárásokat,

                              —

                              a harmadik pályázati felhívás keretében nyertes, együttműködésen alapuló projektekre szánt előfinanszírozás 2011-ben való kifizetése a költségvetésben eredetileg előirányzott 2010-es kifizetés helyett, a kiválasztott konzorciumokon belüli, a támogatási megállapodások aláírását érintő késedelmek miatt,

                        ennek ellenére felhívja a közös vállalkozást és tagjait, hogy tegyék meg a megfelelő lépéseket a tudományos prioritások és a pályázati témakörök időben történő meghatározásának biztosítása és a következő pénzügyi évek költségvetéseinek kiegyensúlyozottsága érdekében;

         A természetbeni hozzájárulások értékelése

                  6.

                  emlékeztet rá, hogy a közös vállalkozást 2007 decemberében állították fel, és 2009. november 16-án kezdte meg önálló működését; súlyos aggályának ad hangot amiatt, hogy az irányító testület még nem hagyta jóvá a természetbeni hozzájárulások értékelésének módszertanát, amelyet a közös vállalkozás belső szabályaiban és eljárásaiban kell meghatározni a közös vállalkozás pénzügyi szabályzatával összhangban, és ebből következően a közös vállalkozásnak az Európai Gyógyszergyártók Szövetségét (EFPIA) képviselő tagjai nem tudták a támogatási megállapodásokban meghatározott módon bejelenteni az első beszámolási időszakban felmerült költségeiket;

                  7.

                  a közös vállalkozás válasza alapján tudomásul veszi, hogy folynak a tárgyalások az EFPIA tagvállalatai által a közös vállalkozás projektjeinek keretében nyújtott természetbeni hozzájárulások értékelésének módszereiről, és hogy a módosított támogatási megállapodás mintájának az irányító testület általi jóváhagyását követően a természetbeni hozzájárulásokról egyedi jelentések kerülnek benyújtásra; sürgeti a közös vállalkozást és annak irányító testületét, hogy adjon naprakész tájékoztatást ezzel kapcsolatban a mentesítésért felelős hatóság számára;

         Közbeszerzési eljárások

                  8.

                  éves tevékenységi jelentéséből megállapítja, hogy a közös vállalkozás 2010-ben elfogadta az alacsony értékű közbeszerzési eljárásokra vonatkozó iránymutatását, amelynek célja az Európai Bizottság általános közbeszerzési útmutatójának való megfelelés elősegítése, és amely tükrözi a közbeszerzési eljárásokra vonatkozóan a pénzügyi szabályzatban meghatározott közbeszerzési küszöbértékeket;

                  9.

                  megjegyzi továbbá, hogy a közös vállalkozás 2010-ben két nagy értékű közbeszerzési eljárást folytatott le, az informatikai infrastruktúrára, illetve az utólagos ellenőrzésekre vonatkozóan, amelyek nyomán keretszerződések jöttek létre, melyeket a Hivatalos Lapban közzétesznek; hangsúlyozza, hogy ezeket az eljárásokat más közös vállalkozásokkal együtt indították; érdekesnek találja a közös vállalkozás közös közbeszerzési eljárások indítására irányuló kezdeményezését; úgy véli, hogy ez lehetővé tenné a közös vállalkozások számára a méretgazdaságosságot és az adófizetők pénzének megtakarítását; ezért buzdítja a közös vállalkozásokat, hogy a lehető leggyakrabban folyamodjanak közös közbeszerzési eljárásokhoz;

                  10.

                  tudomásul veszi, hogy a közös vállalkozás alacsony értékű közbeszerzési eljárásokat indított honlapjának fejlesztése, az év során tartott kommunikációs rendezvények megszervezése, valamint az új irodák bútorainak megvásárlása céljából;

                  11.

                  megállapítja, hogy a közös vállalkozás – jogi kötelezettségeinek eleget téve – közzétette honlapján az odaítélt szerződések listáját; megjegyzi, hogy a lista a közös vállalkozás létrehozásától 2010. október 31-ig odaítélt szerződéseket tartalmazza; felszólítja a közös vállalkozást, hogy frissítse rendszeresen az odaítélt szerződések listáját;

         Pályázati felhívások és projekttárgyalások

                  12.

                  emlékeztet arra, hogy a közös vállalkozás harmadik pályázati felhívást tett közzé, amelyet 2010. október 22-én indítottak útjára;

                  13.

                  tudomásul veszi, hogy a közös vállalkozás 2010-ben lezárta a második pályázati felhíváshoz kapcsolódó tárgyalási folyamatot, és megkezdte az első – a Bizottság által kezelt és 2008 áprilisában elindított – pályázati felhívás keretében finanszírozott projektekben részt vevő kedvezményezettek költségigényléseinek befogadását és kifizetését;

                  14.

                  a közös vállalkozás éves tevékenységi jelentése alapján megállapítja, hogy a második pályázati felhívás keretében – a végső értékelés kivételével – szavazati joggal nem rendelkező független szakértők vettek részt az értékelő bizottságokban, és hogy ezenkívül a közös vállalkozás ügyvezető igazgatójának hivatala független megfigyelőket hívott meg a két szakaszból álló értékelési folyamat során; felszólítja a közös vállalkozást, hogy tájékoztassa a mentesítésért felelős hatóságot azokról az ellenőrzési mechanizmusokról, amelyeket azért hajt végre, hogy biztosítsa a szakértők és a megfigyelők teljes függetlenségét, és ezáltal csökkentse az összeférhetetlenségek előfordulásának kockázatát az ajánlatok értékelése során;

                  15.

                  az éves tevékenységi jelentés alapján tudomásul veszi, hogy a független megfigyelők feladata egy-egy jelentés elkészítése az értékelési folyamat egyes szakaszaira vonatkozóan; megjegyzi továbbá, hogy 2010 szeptemberében cselekvési tervet tettek közzé a független megfigyelők által a második szakasz értékeléséről készített jelentés alapján, és hogy ezt a tervet a közös vállalkozás ügyvezető igazgatójának hivatala a harmadik pályázati felhívásra vonatkozóan végrehajtja; kéri a közös vállalkozást, hogy tájékoztassa a mentesítésért felelős hatóságot a cselekvési tervben foglalt egyes intézkedések végrehajtási szintjéről;

                  16.

                  a közös vállalkozás tájékoztatása alapján megállapítja, hogy az összeférhetetlenségek megelőzése érdekében több végrehajtási intézkedést vezettek be az operatív folyamatok tekintetében; rámutat, hogy minden egyes, a közös vállalkozás tevékenységeiben érintett személynek meg kell felelnie a megszilárdult és betartatott előíró szabályoknak; felhívja a közös vállalkozást, hogy dolgozzon ki cselekvési tervet, amely konkrét intézkedéseket és határidőket tartalmaz az összeférhetetlenségek megelőzése és az átláthatóság fokozása érdekében, és bocsássa azt a mentesítésért felelős hatóság rendelkezésére;

         Belső ellenőrzési rendszerek

                  17.

                  sürgeti a közös vállalkozást, hogy fejezze be belső ellenőrzési és pénzügyi információs rendszerének kialakítását; különösen felhívja a közös vállalkozást, hogy állapítsa meg és dokumentálja belső ellenőrzési rendszerének olyan fontos elemeit, mint a számviteli eljárások és az elszámolás lezárásával összefüggő ellenőrzések, valamint az operatív kiadások elismerése és mérése;

                  18.

                  emellett felhívja a közös vállalkozást és különösen annak könyvelőjét, hogy a pénzügyi szabályzat előírásainak megfelelően kellő időben határozza meg és hagyja jóvá a mögöttes üzleti folyamatokat; a közös vállalkozás válasza alapján megállapítja, hogy a számviteli rendszert támogató mögöttes üzleti folyamatok jóváhagyása 2011 júniusában lezárult; felszólítja a közös vállalkozást, hogy adjon magyarázatot a késedelemre a mentesítésért felelő hatóság számára;

                  19.

                  tudomásul veszi a Számvevőszék azon észrevételét, mely szerint a közös vállalkozás számítástechnikai irányításának és gyakorlatának szintje a közös vállalkozás méretét és küldetését tekintve megfelelő; ugyanakkor hangsúlyozza, hogy a stratégiai IT tervezési és nyomonkövetési ciklus, a számítástechnikai kockázatok kezelése, valamint az üzletfolytonossági terv és a katasztrófaelhárítási terv területén a vonatkozó politikák és eljárások formalizálása tekintetében elmaradások vannak; sürgeti a közös vállalkozást, hogy dolgozzon ki konkrét cselekvési tervet, amely konkrét intézkedéseket és határidőket tartalmaz a fenti területekkel kapcsolatos politikák és eljárások formába öntésének felgyorsítása érdekében, valamint tegyen jelentést a mentesítésért felelős hatóság felé az elért eredményekről;

                  20.

                  rámutat, hogy a közös vállalkozás utólagos ellenőrzési stratégiáját az irányító testület 2010. december 14-i határozatával fogadta el; sürgeti a közös vállalkozást, hogy – a közös vállalkozás által finanszírozott kutatási tevékenységek résztvevői körében történő helyszíni ellenőrzések, illetve pénzügyi ellenőrzések révén – haladéktalanul hajtsa végre a stratégiát, és terjessze a mentesítésért felelős hatóság elé az ügyvezető igazgató éves jelentését az ellenőrzések eredményeiről, a megtett ajánlásokról és a kirótt pénzügyi korrekciókról;

         Belső ellenőrzés

                  21.

                  tudomásul veszi, hogy a közös vállalkozás pénzügyi szabályzatába még nem került be a Bizottság belső ellenőrének az általános költségvetés egészével kapcsolatos hatáskörét meghatározó módosítás;

                  22.

                  megjegyzi azonban, hogy a Bizottság és a közös vállalkozás lépéseket tett a Bizottság Belső Ellenőrzési Szolgálata, illetve a közös vállalkozás belső ellenőrzési részlege által ellátandó operatív feladatok egyértelműbb meghatározása érdekében;

                  23.

                  a közös vállalkozás megjegyzései alapján tudomásul veszi, hogy a pénzügyi keretrendelet folyamatban lévő felülvizsgálata után értékelésre kerül, hogy szükség van-e a Belső Ellenőrzési Szolgálat szerepének további tisztázására a közös vállalkozás pénzügyi szabályzatában;

                  24.

                  a közös vállalkozás 2010-es éves tevékenységi jelentése alapján megállapítja, hogy a közös vállalkozás 2010 novemberében létrehozta saját belső ellenőrzési részlegét;

                  25.

                  a közös vállalkozás Számvevőszéknek adott válasza alapján tudomásul veszi, hogy a közös vállalkozás belső ellenőrzési vezetőjének és az Európai Bizottság Belső Ellenőrzési Szolgálatának szerepét 2011 márciusában, a Belső Ellenőrzési Szolgálat és a belső ellenőrzési vezető ellenőrzési chartájának jóváhagyásával egyértelműsítették és hivatalossá tették; tudomásul veszi továbbá, hogy egy, a 2012–2014-es időszakra szóló koordinált stratégiai ellenőrzési terv elkészítése is folyamatban van annak biztosítására, hogy a tervezett ellenőrzések hatása optimális legyen, illetve hogy a Belső Ellenőrzési Szolgálat és a belső ellenőrzési vezető ne végezze ugyanazt az ellenőrzési munkát kétszer; ezért felhívja a közös vállalkozást, hogy tájékoztassa a mentesítésért felelős hatóságot a 2012–2014-es időszakra szóló stratégiai ellenőrzési terv előkészítésének és végrehajtásának állásáról;

         Teljesítmény

                  26.

                  megjegyzi, hogy a Bizottság a közös vállalkozás létrehozásáról szóló 73/2008/EK rendelet 11. cikkének (2) bekezdése szerint időközi felülvizsgálatot végeztetett, amelynek középpontjában a közös vállalkozás minősége és hatékonysága, valamint a kitűzött célok megvalósítása tekintetében elért eredmények álltak;

                  27.

                  tudomásul veszi, hogy az időközi értékelés az alábbi hibákat tárta fel:

                              —

                              a belső irányítási struktúrák működése még nem optimális,

                              —

                              hiányoznak a proaktív kommunikációs tevékenységek,

                              —

                              nem használják ki teljes mértékben az egyes érdekelt felekben rejlő tanácsadási potenciált,

                              —

                              a közös vállalkozás által azonosított és alkalmazott kulcsfontosságú teljesítménymutatók hiánya magában hordozza annak veszélyét, hogy az egész kezdeményezés eredményei homályossá válnak,

                        megjegyzi, hogy az időközi értékelést 2010 decemberében lezárták, és annak nyomán hét ajánlást fogalmaztak meg; tudomásul veszi, hogy a közös vállalkozás elkötelezte magát az időközi értékelés következtetéseinek számbavétele és nyomon követése mellett;

                  28.

                  ezért felszólítja a közös vállalkozást, hogy tájékoztassa a mentesítésért felelős hatóságot az elfogadott intézkedésekről és a végrehajtásra szabott időkeretről, valamint foglalkozzon az időközi értékelés következtetéseivel, és rendszeresen adjon naprakész tájékoztatást az elért eredményekről;

         A befogadói megállapodás hiánya

                  29.

                  megismétli, hogy a közös vállalkozásnak – a közös vállalkozást létrehozó 73/2008/EK rendelettel összhangban – sürgősen befogadói megállapodást kell kötnie Belgiummal a Belgium részéről nyújtandó irodahelyiségekről, kiváltságokról és mentességekről, valamint egyéb támogatásokról;

         A közös vállalkozásokra vonatkozó horizontális észrevételek

                  30.

                  hangsúlyozza, hogy a Bizottság eddig hét közös vállalkozást hozott létre az Európai Unió működéséről szóló szerződés 187. cikke értelmében; megállapítja, hogy hat közös vállalkozás (IMI, Artemis, ENIAC, Clean Sky, FCH és ITER-F4E) a kutatás területén működik a Bizottság Kutatási és Innovációs Főigazgatósága, illetve Információs Társadalmi és Médiaügyi Főigazgatósága alatt, egy pedig a közlekedés területén az új légiforgalmi szolgáltatási rendszer (SESAR) kialakításáért felel, és tevékenységeit a Mobilitáspolitikai és Közlekedési Főigazgatóság felügyeli;

                  31.

                  megjegyzi, hogy a közös vállalkozások számára a fennállásuk időtartamára szükségesnek ítélt indikatív források összege 21 793 000 000 EUR;

                  32.

                  megjegyzi, hogy a közös vállalkozások számára a fennállásuk időtartamára szükségesnek ítélt uniós hozzájárulás összege 11 489 000 000 EUR;

                  33.

                  megjegyzi, hogy a 2010-es pénzügyi évben a közös vállalkozások költségvetéséhez nyújtott uniós hozzájárulás teljes összege 505 000 000 EUR-t tett ki;

                  34.

                  felhívja az Európai Bizottságot, hogy az uniós pénzek felhasználásával kapcsolatos átláthatóság és egyértelműség biztosítása és az európai adófizetők bizalmának helyreállítása érdekében évente nyújtson összesített tájékoztatást a mentesítésért felelős hatóság számára az Unió általános költségvetéséből nyújtott teljes éves finanszírozásról, közös vállalkozásokra lebontva;

                  35.

                  üdvözli az Artemis közös vállalkozás arra irányuló kezdeményezését, hogy éves tevékenységi jelentésében információkkal szolgál a folyamatban lévő projektjeinek ellenőrzéséről és felülvizsgálatáról; úgy véli, hogy ezt a gyakorlatot a többi közös vállalkozásnak is követnie kellene;

                  36.

                  emlékeztet arra, hogy a közös vállalkozások a köz- és magánszféra közötti partnerségek, és következésképpen a köz- és magánérdekek szorosan összefonódnak egymással; úgy véli, hogy ilyen körülmények között az összeférhetetlenség előfordulásának valószínűségét nem szabad figyelmen kívül hagyni, hanem megfelelően foglalkozni kell vele; ezért felhívja a közös vállalkozásokat, hogy tájékoztassák a mentesítésért felelős hatóságot a szervezetükön belül létező olyan ellenőrzési mechanizmusokról, amelyek lehetővé teszik az összeférhetetlenségek megfelelő kezelését és megelőzését;

                  37.

                  megállapítja, hogy a Fúziósenergia-fejlesztési és ITER Európai Közös Vállalkozás kivételével a közös vállalkozások viszonylag kis méretűek és földrajzilag koncentráltak; ezért úgy véli, hogy lehetőség szerint egyesíteniük kell erőforrásaikat;

                  38.

                  felhívja a Számvevőszéket, hogy tájékoztassa a mentesítésért felelős hatóságot az egyes közös vállalkozásokkal kapcsolatos, a 2011-es pénzügyi évre vonatkozó éves beszámolóikról szóló jelentésekben foglalt megjegyzései nyomán tett lépésekről;

                  39.

                  felkéri a Számvevőszéket, hogy ésszerű időn belül készítsen különjelentést a Parlament számára arról, hogy milyen hozzáadott értéket képvisel a közös vállalkozások létrehozása az uniós kutatási, technológiafejlesztési és demonstrációs programok hatékony végrehajtása szempontjából; továbbá megjegyzi, hogy e jelentésnek tartalmaznia kell egy értékelést a közös vállalkozások létrehozásának eredményességére vonatkozóan.

         (1)  HL C 368., 2011.12.16., 17. o.

         (2)  HL L 248., 2002.9.16., 1. o.

         (3)  HL L 30., 2008.2.4., 38. o.

         (4)  HL L 357., 2002.12.31., 72. o.


title: 2011/94/EU: A Tanács határozata ( 2010. május 25. ) a légi közlekedés bizonyos kérdéseiről szóló, az Európai Unió és a Mexikói Egyesült Államok között létrejött megállapodás aláírásáról#Megállapodás a légi közlekedés bizonyos kérdéseiről az Európai Unió és a Mexikói Egyesült Államok között

text:
               12.2.2011

               HU

               Az Európai Unió Hivatalos Lapja

               L 38/33

         A TANÁCS HATÁROZATA
   (2010. május 25.)
   a légi közlekedés bizonyos kérdéseiről szóló, az Európai Unió és a Mexikói Egyesült Államok között létrejött megállapodás aláírásáról
   (2011/94/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               2003. június 5-i határozatával a Tanács felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek uniós szintű megállapodással való felváltásáról.

               (2)

               A Bizottság az Unió nevében tárgyalásokat folytatott a Mexikói Egyesült Államokkal egy, a légi közlekedés bizonyos kérdéseiről szóló megállapodás (a továbbiakban: „a megállapodás”) megkötéséről, összhangban a 2003. június 5-i tanácsi határozat mellékletében foglalt mechanizmusokkal és irányelvekkel.

               (3)

               A Bizottság által megtárgyalt megállapodást alá kell írni, egy későbbi időpontban történő megkötésére figyelemmel,

         ELFOGADTA EZT A HATÁROZATOT:
   1. cikk
   Az Európai Unió és a Mexikói Egyesült Államok között létrejött, a légi szolgáltatások bizonyos kérdéseiről szóló megállapodás aláírását az Európai Unió nevében a Tanács jóváhagyja, a megállapodás megkötésére figyelemmel.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t, figyelemmel a megállapodás egy későbbi időpontban történő megkötésére.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2010. május 25-én.

            a Tanács részéről

            az elnök

         M. SEBASTIÁN

      MEGÁLLAPODÁS
      a légi közlekedés bizonyos kérdéseiről az Európai Unió és a Mexikói Egyesült Államok között
      AZ EURÓPAI UNIÓ,
      egyrészről
      A MEXIKÓI EGYESÜLT ÁLLAMOK,
      másrészről
      (a továbbiakban: a felek), a saját hatáskörüknek megfelelően
      TEKINTETTEL az Európai Unió különböző tagállamai és a Mexikói Egyesült Államok között létrejött kétoldalú légiközlekedési megállapodások rendelkezéseire;
      FIGYELEMBE VÉVE, hogy 2003. június 5-én az Európai Közösség tagállamai felhatalmazták az Európai Bizottságot, hogy kétoldalú légiközlekedési megállapodásaik bizonyos rendelkezéseit egy, az Európai Közösség és harmadik országok közötti megállapodásban módosítsa;
      TUDOMÁSUL VÉVE, hogy az Európai Unió kizárólagos hatáskörrel rendelkezik számos olyan kérdést illetően, amelyre az Európai Unió tagállamai és harmadik országok között létrejövő vagy már létrejött kétoldalú légiközlekedési megállapodások kiterjedhetnek;
      FELISMERVE az Európai Unió tagállamai és a Mexikói Egyesült Államok között a légi közlekedés terén fenntartott kapcsolat aktualizálásának jelentőségét, amely által szilárd jogi alap teremthető az Európai Unió és a Mexikói Egyesült Államok közötti légi közlekedésben, és e légi közlekedés folytonossága biztosítható;
      HANGSÚLYOZVA érdekeltségüket a légi közlekedés terén megvalósuló szabad verseny előmozdításában, és annak megakadályozásában, hogy a légitársaságok olyan megállapodásokat kössenek, amelyeknek a verseny megakadályozása, korlátozása vagy torzítása a célja;
      MEGÁLLAPÍTVA, hogy az Európai Uniónak nem célja a közösségi légi fuvarozók és a Mexikói Egyesült Államok légi fuvarozói közti egyensúly befolyásolása, illetve a meglévő kétoldalú légiközlekedési megállapodások rendelkezéseinek a forgalmi jogok tekintetében történő módosítása,
      A KÖVETKEZŐKBEN ÁLLAPODTAK MEG:
      1. cikk
      Általános rendelkezések
      1.   Az Európai Unió bármely olyan tagállamának polgárára történő hivatkozást, amely az I. mellékletben felsorolt bármely kétoldalú megállapodás részes fele, az Európai Unió tagállamának polgárára történő hivatkozásnak kell tekinteni.
      2.   Az Európai Unió olyan tagállamának légi fuvarozójára történő hivatkozást, amely az I. mellékletben felsorolt kétoldalú megállapodások egyikének részes fele, az Európai Unió adott tagállama által kijelölt légi fuvarozóra történő hivatkozásnak kell tekinteni.
      3.   Ez a megállapodás az I. mellékletben felsorolt, meglévő kétoldalú légiközlekedési megállapodások bizonyos rendelkezéseit módosítja, anélkül, hogy a meglévő forgalmi jogokat érintené.
      2. cikk
      Az Európai Unió valamely tagállama általi kijelölés
      1.   E cikk (2) és (3) bekezdésének rendelkezései felülírják a II. melléklet a), illetve b) pontjában felsorolt cikkek vonatkozó rendelkezéseit az Európai Unió egy tagállama által történő légifuvarozó-kijelölés, a légi fuvarozó részére a Mexikói Egyesült Államok által megadott engedélyek, valamint a légi fuvarozó engedélyeinek megtagadása, visszavonása, felfüggesztése vagy korlátozása tekintetében.
      2.   A Mexikói Egyesült Államok az Európai Unió valamely tagállama által megadott kijelölés kézhezvételekor köteles késedelem nélkül megadni a megfelelő engedélyeket, feltéve, hogy:

                  a)

                  a légi fuvarozó az Európai Unióról szóló szerződés és az Európai Unió működéséről szóló szerződés értelmében az Európai Unió kijelölő tagállamának területén letelepedett, és az Európai Unió jogszabályainak megfelelő érvényes működési engedéllyel rendelkezik; valamint

                  b)

                  az Európai Uniónak az üzembentartási engedély kiadásáért felelős tagállama gyakorolja és fenntartja a légi fuvarozó hatékony szabályozási ellenőrzését, és az illetékes légiközlekedési hatóságot a kijelölésben egyértelműen meghatározza;

                  c)

                  a légi fuvarozó közvetlenül vagy többségi tulajdon révén az Európai Unió tagállamainak, vagy azok állampolgárainak, vagy a III. mellékletben felsorolt államoknak vagy azok állampolgárainak a tulajdonában van, vagy többségi irányítása alatt áll.

            3.   A Mexikói Egyesült Államok megtagadhatja, visszavonhatja, felfüggesztheti vagy korlátozhatja az Európai Unió egy tagállamában kijelölt légi fuvarozó engedélyeit, ha a (2) bekezdésben említett valamely feltétel nem teljesül.
      Az e bekezdés szerinti jog gyakorlása során a Mexikói Egyesült Államok nem alkalmazhat honosság szerinti megkülönböztetést az Európai Unió légi fuvarozói között.
      3. cikk
      Biztonság
      1.   A II. melléklet c) pontjában felsorolt cikkek rendelkezései kiegészülnek az e cikk (2) bekezdésének rendelkezéseivel.
      2.   Ha az Európai Unió egy tagállama olyan légi fuvarozót jelöl ki, amelynek szabályozási ellenőrzését az Európai Unió egy másik tagállama gyakorolja és tartja fenn, a Mexikói Egyesült Államoknak a légi fuvarozót kijelölő uniós tagállam és a Mexikói Egyesült Államok között létrejött megállapodásban foglalt biztonsági rendelkezések szerinti jogai ugyanúgy érvényesülnek mind a biztonsági előírásoknak az adott másik uniós tagállam általi elfogadása, végrehajtása és betartása tekintetében, mind pedig az adott légi fuvarozó működési engedélye tekintetében.
      4. cikk
      Megfelelés a versenyszabályoknak
      1.   A Mexikói Egyesült Államok és az Európai Unió tagállamai között létrejött kétoldalú megállapodások egyike sem

                  a)

                  részesítheti előnyben azoknak a vállalkozások közötti megállapodásoknak, vállalkozások társulásai által hozott döntéseknek vagy összehangolt gyakorlatnak az elfogadását, amelyek a versenyt megakadályozzák, torzítják vagy korlátozzák;

                  b)

                  erősítheti bármely ilyen jellegű megállapodás, döntés vagy összehangolt gyakorlat hatásait; vagy

                  c)

                  ruházhatja át a felelősséget egy magánszektorbeli gazdasági szereplőre a versenyt megakadályozó, torzító vagy korlátozó intézkedések meghozataláért.

            2.   Az I. mellékletben felsorolt kétoldalú megállapodásoknak az (1) bekezdésével ellentétes rendelkezései nem alkalmazhatók.
      5. cikk
      A megállapodás mellékletei
      E megállapodás mellékletei a megállapodás szerves részét képezik.
      6. cikk
      Felülvizsgálat és módosítás
      A felek kölcsönös megegyezés alapján, írásban bármikor felülvizsgálhatják vagy módosíthatják ezt a megállapodást. A módosítások az e megállapodás 7. cikkének (1) bekezdésében foglalt eljárással összhangban válnak hatályossá.
      7. cikk
      Hatálybalépés
      1.   Ez a megállapodás azon utolsó értesítés keltétől számított harminc (30) nap után lép hatályba, amelyben a felek diplomáciai úton írásban értesítették egymást arról, hogy a megállapodás hatálybalépéséhez szükséges belső eljárásaik lezárultak.
      2.   Az I. melléklet b) pontjában szereplő kétoldalú megállapodásokra azok hatálybalépésétől kezdve alkalmazandó a megállapodás.
      3.   E megállapodás és az I. mellékletben felsorolt kétoldalú megállapodások rendelkezései közötti eltérés esetén ez a megállapodás az irányadó.
      8. cikk
      Megszűnés
      1.   Abban az esetben, ha az I. mellékletben felsorolt valamely kétoldalú megállapodás megszűnik, e megállapodás valamennyi, az említett megállapodásra vonatkozó rendelkezése egyidejűleg hatályát veszti.
      2.   Abban az esetben, ha az I. mellékletben felsorolt valamennyi kétoldalú megállapodás megszűnik, a legutolsó megállapodás megszűnésének időpontjában ez a megállapodás is megszűnik.

         FENTIEK HITELÉÜL, a kellő meghatalmazással rendelkező alulírottak, e megállapodást kézjegyükkel látták el.
         KELT Brüsszelben, a kétezer-tizedik év december havának tizenötödik napján, angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovénnyelven, két eredeti példányban, amelynek szövege minden nyelven hiteles. Eltérés esetén a spanyol szöveg az irányadó.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Съединените мексикански щати
            Por los Estados Unidos Mexicanos
            Za Spojené státy mexické
            For De Forenede Mexicanske Stater
            Für die Vereinigten Mexikanischen Staaten
            Mehhiko Ühendriikide nimel
            Για τις Ηνωμένες Πολιτείες του Μεξικού
            For the United Mexican States
            Pour les Etats-Unis mexicains
            Per gli Stati Uniti messicani
            Meksikas Savienoto Valstu vārdā –
            Meksikos Jungtinių Valstijų vardu
            A Mexikói Egyesült Államok részéről
            Għall-Istati Uniti Messikani
            Voor de Verenigde Mexicaanse Staten
            W imieniu Meksykańskich Stanów Zjednoczonych
            Pelos Estados Unidos Mexicanos
            Pentru Statele Unite Mexicane
            Za Spojené štáty mexické
            Za Združene države mehike
            Meksikon yhdysvaltojen puolesta
            För Mexikos förenta stater

         I. MELLÉKLET

            A MEGÁLLAPODÁS 1. CIKKÉBEN EMLÍTETT KÉTOLDALÚ MEGÁLLAPODÁSOK JEGYZÉKE

                     a)

                     A Mexikói Egyesült Államok és az Európai Unió tagállamai között létrejött kétoldalú légiközlekedési megállapodások, amelyeket e megállapodás aláírásának napján már megkötöttek és/vagy aláírtak:

                                 —

                                 A Mexikói Egyesült Államok kormánya és az Osztrák Szövetségi Köztársaság kormánya közötti, Bécsben, Ausztriában, 1995. március 27-én aláírt légiközlekedési megállapodás, a továbbiakban „Mexikó–Ausztria megállapodás”,

                                 —

                                 A Mexikói Egyesült Államok kormánya és a Belga Királyság kormánya közötti, Mexikóvárosban, 1999. április 26-án aláírt légiközlekedési megállapodás, a továbbiakban „Mexikó–Belgium megállapodás”,

                                 —

                                 A Mexikói Egyesült Államok kormánya és a Cseh és Szlovák Szövetségi Köztársaság kormánya közötti, Mexikóvárosban, 1990. augusztus 14-én aláírt légiközlekedési megállapodás, a továbbiakban „Mexikó–Cseh Köztársaság megállapodás”,

                                 —

                                 A Mexikói Egyesült Államok kormánya és a Francia Köztársaság kormánya között létrejött légiközlekedési megállapodást módosító és kiegészítő, Párizsban és Mexikóvárosban 2004. január 13-án és február 4-én kelt jegyzékváltással megkötött megállapodás által módosított, a Mexikói Egyesült Államok kormánya és a Francia Köztársaság kormánya közötti, Párizsban, Franciaországban 1993. május 18-án aláírt légiközlekedési megállapodás, a továbbiakban „Mexikó–Franciaország megállapodás”,

                                 —

                                 A Mexikói Egyesült Államok kormánya és a Német Szövetségi Köztársaság közötti, Mexikóvárosban, 1967. március 8-án aláírt légiközlekedési megállapodás, a továbbiakban „Mexikó–Németország megállapodás”,

                                 —

                                 A Mexikói Egyesült Államok kormánya és az Olasz Köztársaság között 1965. december 23-án létrejött légiközlekedési megállapodást módosító és kiegészítő, Rómában, Olaszországban 2004. augusztus 2-án és december 7-én kelt jegyzékváltással megkötött megállapodás által módosított, a Mexikói Egyesült Államok kormánya és az Olasz Köztársaság közötti, Mexikóvárosban, 1965. december 23-án aláírt légiközlekedési megállapodás, a továbbiakban „Mexikó–Olaszország megállapodás”,

                                 —

                                 A Mexikói Egyesült Államok kormánya és a Luxemburgi Nagyhercegség kormánya közötti, Mexikóvárosban, 1996. március 19-én aláírt légiközlekedési megállapodás, a továbbiakban “Mexikó–Luxemburg megállapodás”,

                                 —

                                 A Mexikói Egyesült Államok kormánya és a Holland Királyság kormánya között 1971. december 6-án létrejött légiközlekedési megállapodást módosító, Mexikóvárosban 1992. augusztus 24-én kelt jegyzékváltással megkötött megállapodás által módosított, a Mexikói Egyesült Államok kormánya és a Holland Királyság kormánya közötti, Mexikóvárosban, 1971. december 6-án aláírt légiközlekedési megállapodás, a továbbiakban „Mexikó–Hollandia megállapodás”,

                                 —

                                 A Mexikói Egyesült Államok kormánya és a Lengyel Köztársaság kormánya közötti, Mexikóvárosban, 1990. október 11-én aláírt légiközlekedési megállapodás, a továbbiakban „Mexikó–Lengyelország megállapodás”,

                                 —

                                 Mexikó és Portugália kormánya közötti, Lisszabonban, Portugáliában, 1948. október 22-én aláírt polgári légiközlekedési megállapodás, a továbbiakban „Mexikó–Portugália megállapodás”,

                                 —

                                 A Mexikói Egyesült Államok kormánya és a Spanyol Királyság kormánya közötti, Mexikóvárosban, 1978. november 21-én aláírt légiközlekedési megállapodás, a továbbiakban „Mexikó–Spanyolország megállapodás”,

                                 —

                                 A Mexikói Egyesült Államok kormánya és a Nagy-Britannia és Észak-Írország Egyesült Királyságának kormánya közötti, Mexikóvárosban, 1988. november 18-án aláírt légiközlekedési megállapodás, a továbbiakban “Mexikó–Egyesült Királyság megállapodás”.

                     b)

                     A Mexikói Egyesült Államok és az Európai Unió tagállamai között létrejött légiközlekedési megállapodások, amelyek e megállapodás aláírásának napján még nem léptek hatályba:

                                 —

                                 A Mexikói Egyesült Államok és a Spanyol Királyság közötti, Madridban, Spanyolországban, 2003. április 8-án aláírt légiközlekedési megállapodás.

         II. MELLÉKLET

            AZ I. MELLÉKLETBEN FELSOROLT MEGÁLLAPODÁSOKBAN SZEREPLŐ ÉS A MEGÁLLAPODÁS 2. ÉS 3. CIKKÉBEN EMLÍTETT CIKKEK JEGYZÉKE

                     a)

                     Tagállam általi kijelölés:

                                 —

                                 a Mexikó–Ausztria megállapodás 3. cikke,

                                 —

                                 a Mexikó–Belgium megállapodás 3. cikke,

                                 —

                                 a Mexikó–Cseh Köztársaság megállapodás 3. cikke,

                                 —

                                 a Mexikó–Franciaország megállapodás 3. cikke,

                                 —

                                 a Mexikó–Németország megállapodás 3. cikke,

                                 —

                                 a Mexikó–Olaszország megállapodás 3. cikke,

                                 —

                                 a Mexikó–Luxemburg megállapodás 3. cikke,

                                 —

                                 a Mexikó–Hollandia megállapodás 3. cikke,

                                 —

                                 a Mexikó–Lengyelország megállapodás 3. cikke,

                                 —

                                 a Mexikó–Portugália megállapodás II. cikke,

                                 —

                                 a Mexikó–Spanyolország megállapodás 3. cikke,

                                 —

                                 a Mexikó–Egyesült Királyság megállapodás 4. cikke,

                     b)

                     Az engedélyek megtagadása, visszavonása, felfüggesztése vagy korlátozása:

                                 —

                                 a Mexikó–Ausztria megállapodás 4. cikke,

                                 —

                                 a Mexikó–Belgium megállapodás 5. cikke,

                                 —

                                 a Mexikó–Cseh Köztársaság megállapodás 4. cikke,

                                 —

                                 a Mexikó–Franciaország megállapodás 4. cikke,

                                 —

                                 a Mexikó–Németország megállapodás 4. cikk első mondata,

                                 —

                                 a Mexikó–Olaszország megállapodás 4. cikke,

                                 —

                                 a Mexikó–Luxemburg megállapodás 4. cikke,

                                 —

                                 a Mexikó–Hollandia megállapodás 4. cikke,

                                 —

                                 a Mexikó–Lengyelország megállapodás 4. cikke,

                                 —

                                 a Mexikó–Portugália megállapodás VII. cikke,

                                 —

                                 a Mexikó–Spanyolország megállapodás 4. cikke,

                                 —

                                 a Mexikó–Egyesült Királyság megállapodás 5. cikke,

                     c)

                     Biztonság:

                                 —

                                 a Mexikó–Ausztria megállapodás 6. cikke,

                                 —

                                 a Mexikó–Belgium megállapodás 7. cikke,

                                 —

                                 a Mexikó–Cseh Köztársaság megállapodás 6. cikke,

                                 —

                                 a Mexikó–Franciaország megállapodás 6a. cikke,

                                 —

                                 a Mexikó–Olaszország megállapodás 6a. cikke,

                                 —

                                 a Mexikó–Luxemburg megállapodás 6. cikke,

                                 —

                                 a Mexikó–Hollandia megállapodás 6. cikke,

                                 —

                                 a Mexikó–Portugália megállapodás V. cikke,

                                 —

                                 a Mexikó–Egyesült Királyság megállapodás 8. cikke.

         III. MELLÉKLET

            A MEGÁLLAPODÁS 2. CIKKÉBEN EMLÍTETT EGYÉB ÁLLAMOK JEGYZÉKE

                     a)

                     Az Izlandi Köztársaság (az Európai Gazdasági Térségről szóló megállapodás értelmében),

                     b)

                     A Liechtensteini Hercegség (az Európai Gazdasági Térségről szóló megállapodás értelmében),

                     c)

                     A Norvég Királyság (az Európai Gazdasági Térségről szóló megállapodás értelmében),

                     d)

                     A Svájci Államszövetség (az Európai Közösség és a Svájci Államszövetség közötti légiközlekedési megállapodás értelmében).


title: 2011/618/EU: Az Európai Parlament határozata ( 2011. május 10. ) az Európai Rendőrakadémia 2009-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2011. május 10. ) az Európai Rendőrakadémia 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               27.9.2011

               HU

               Az Európai Unió Hivatalos Lapja

               L 250/260

         AZ EURÓPAI PARLAMENT HATÁROZATA
   (2011. május 10.)
   az Európai Rendőrakadémia 2009-es pénzügyi évre szóló költségvetésének végrehajtására vonatkozó mentesítésről
   (2011/618/EU)
   AZ EURÓPAI PARLAMENT,

               —

               tekintettel az Európai Rendőrakadémia 2009-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Rendőrakadémia 2009-es pénzügyi évre vonatkozó éves beszámolójáról szóló jelentésére, az akadémia válaszaival együtt (1),

               —

               tekintettel a Tanács 2011. február 15-i ajánlására (05892/2011 – C7-0052/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Rendőrakadémia (CEPOL) létrehozásáról szóló, 2005. szeptember 20-i 2005/681/IB tanácsi határozatra (3) és különösen annak 16. cikkére,

               —

               tekintettel az 1605/2002/EK, Euratom tanácsi rendelet (4) 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre és különösen annak 94. cikkére,

               —

               tekintettel eljárási szabályzatának 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0150/2011),

               1.

               elhalasztja határozatát az Európai Rendőrakadémia igazgatójának az akadémia 2009-es pénzügyi évre szóló költségvetése végrehajtására vonatkozó mentesítésére vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Rendőrakadémia igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 137. o.

      (2)  HL L 248., 2002.9.16., 1. o.

      (3)  HL L 256., 2005.10.1., 63. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2011. május 10.)
      az Európai Rendőrakadémia 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Rendőrakadémia 2009-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Rendőrakadémia 2009-es pénzügyi évre vonatkozó éves beszámolójáról szóló jelentésére, az akadémia válaszaival együtt (1),

                  —

                  tekintettel a Tanács 2011. február 15-i ajánlására (05892/2011 – C7-0052/2011),

                  —

                  tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Európai Rendőrakadémia (CEPOL) létrehozásáról szóló, 2005. szeptember 20-i 2005/681/IB tanácsi határozatra (3) és különösen annak 16. cikkére,

                  —

                  tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel az Európai Rendőrakadémia 2010. július 12-i jelentésére a magánkiadások visszatérítéséről (10/0257/KA),

                  —

                  tekintettel a Jogérvényesülés, Szabadság és Biztonság Főigazgatósága 2009. évi éves tevékenységi jelentésére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0150/2011),

                  A.

                  mivel az akadémiát 2001-ben hozták létre, és 2006. január 1-jén kezdődő hatállyal a költségvetési rendelet 185. cikke értelmében közösségi szervvé alakították, amelyre az ügynökségekre vonatkozó költségvetési keretrendelet alkalmazandó,

                  B.

                  mivel az akadémia 2006-os és 2007-es pénzügyi évre vonatkozó éves beszámolóiról szóló jelentésében a Számvevőszék az elszámolások alapjául szolgáló ügyletek jogszerűségét és szabályszerűségét illetően fenntartásokat fogalmazott meg amiatt, hogy a közbeszerzési eljárások nem feleltek meg a költségvetési rendelet előírásainak,

                  C.

                  mivel az akadémia 2008-as pénzügyi évre vonatkozó éves beszámolójáról szóló jelentésében a Számvevőszék figyelemfelhívó megjegyzéssel egészítette ki a véleményét, mindazonáltal anélkül, hogy fenntartásokat fogalmazott volna meg a beszámoló megbízhatóságával kapcsolatban, míg az elszámolások alapjául szolgáló ügyletek jogszerűségét és szabályszerűségét illetően véleményében fenntartásokat fogalmazott meg,

                  D.

                  mivel 2010. október 7-i határozatában (5) a Parlament elutasította az akadémia igazgatója mentesítését az akadémia 2008-as pénzügyi évre szóló költségvetésének végrehajtása alól,

                  E.

                  mivel a Számvevőszék az akadémia 2009-es pénzügyi évre vonatkozó éves beszámolójáról szóló jelentésében szereplő véleményében fenntartásokat fogalmazott meg az ügyletek jogszerűségét és szabályszerűségét illetően,

                  F.

                  mivel az akadémia 2009. évi költségvetése 8 800 000 EUR-t tett ki a 2008. évi 8 700 000 EUR-val szemben,

         A közbeszerzési eljárásokkal kapcsolatos hiányosságok

                  1.

                  aggodalmának ad hangot amiatt, hogy az akadémia folyamatosan nem tartja be a költségvetési rendelet közbeszerzésre vonatkozó szabályait; megjegyzi, hogy az akadémia teljes költségvetésének jelentős része szabálytalan az alábbiak miatt:

                              —

                              szerződés vagy pályáztatási eljárás hiánya,

                              —

                              egyedi referenciahivatkozások hiánya,

                              —

                              pénzügyi ajánlat kérésének vagy megkapásának hiánya,

                              —

                              hiányzó pénzügyi értékelés;

                  2.

                  helyteleníti, hogy bizonyos esetekben nem folytak vizsgálatok, mint például azon esetekben, amikor a közbeszerzési eljárásokat nem követték megfelelően és amikor az aláírt megbízási szerződések jogellenesek voltak;

                  3.

                  tudomásul veszi, hogy végre kineveztek egy közbeszerzési tisztviselőt és az igazgató 002/2010. sz. határozatával 2010. június 8-án elfogadásra került egy sablonokat és ellenőrző listákat tartalmazó közbeszerzési kézikönyv;

                  4.

                  kéri, hogy az akadémia 2011. október 31. előtt nyújtson be jelentést a Parlamentnek a közbeszerzési kézikönyv alkalmazásáról a 2010. július 1. és 2011. július 1. közötti időszakban;

         A képzésekre fordított kiadásokra vonatkozó szabályok be nem tartása

                  5.

                  aggodalmának ad hangot amiatt, hogy a Számvevőszék sok hiányosságra derített fényt a tanfolyamok és szemináriumok szervezésére fordított, az akadémia működési kiadásainak jelentős részét kitevő kiadásokra vonatkozó adminisztratív és pénzügyi szabályok kapcsán; elfogadhatatlannak tartja, hogy a legfőbb szabálytalanságok annak tudhatók be, hogy az akadémia felülvizsgált pénzügyi szabályzata sosem lépett hatályba, és ebből következően valamennyi aláírt megbízási szerződés jogellenes; tudomásul veszi az akadémiától, hogy e szerződések 2010-ben lejártak és nem újították meg őket;

                  6.

                  helyteleníti, hogy a tanácsadókkal és szakértőkkel kötött megbízási szerződések jogellenesek voltak (mindösszesen 200 000 EUR-ra becsült összegben, ebből 34 800 EUR a 2009-es pénzügyi évre), mivel az akadémia felülvizsgált pénzügyi szabályzata nem lépett hatályba;

                  7.

                  tudomásul veszi, hogy az akadémia pénzügyi szabályzata, amelyet 2009-ben nyújtottak be véleményezésre a Bizottságnak, két olyan rendelkezést tartalmazott, amelyekről a Bizottság nem adott kedvező véleményt, mivel úgy vélte, hogy azok nincsenek összhangban a módosított költségvetési keretrendelettel;

                  8.

                  javasolja, hogy az átláthatóság fokozása érdekében az akadémia biztosítson közvetlen hozzáférést részletes költségvetéséhez, amely tartalmazza a szerződések és a közbeszerzési döntések listáját is, és azt tegye közzé az akadémia honlapján, azon szerződések kivételével, amelyek közzététele biztonsági kockázatokkal járhat; úgy véli, hogy ez a javaslat nem sérti a személyes adatok védelmének elvét;

         Előirányzatok átvitele

                  9.

                  aggodalmának ad hangot amiatt, hogy a 2009-es kifizetési előirányzatokból több mint 3 800 000 EUR-t – azaz a teljes költségvetés 43 %-át – átvitték 2010-re; amiatt is aggódik, hogy törölni kellett a 2008-ról áthozott előirányzatok 46 %-át; hangsúlyozza, hogy ez a helyzet súlyos, visszatérő hiányosságra utal a költségvetés végrehajtásának tervezését és monitorozását illetően, és ellentmond az évenkéntiség alapelvének;

                  10.

                  megjegyzi, hogy bár az akadémiának új vezetősége van, még nem számoltak el az összes múltbeli hibával; aggodalmát fejezi ki az akadémiának a 2009-es költségvetés végrehajtásához kapcsolódó tervezés és nyomon követés terén tapasztalt hiányosságai miatt;

                  11.

                  megjegyzi, hogy már a 2008-as költségvetési évben is az akadémia teljes költségvetésének 31 %-át át kellett vinni a következő évre, és hogy a 2007-es pénzügyi évben az akadémia teljes költségvetésének 41,5 %-át át kellett vinni, miközben törölték az akadémia 2006-ról átvitt előirányzatainak több mint 20 %-át (500 000 EUR-t);

                  12.

                  üdvözli azonban a tényt, hogy 2010 márciusa óta heti pénzügyi vezetői találkozókat vezettek be az akadémián a költségvetés végrehajtásának és ellenőrzésének javítása céljából; megjegyzi, hogy az akadémia többéves cselekvési tervével kapcsolatban is további fejlesztéseket terveznek; tudomásul veszi a probléma kezelésére 2010-ben tett lépéseket; sürgeti az akadémiát, hogy folyamatosan tájékoztassa a mentesítésért felelős hatóságot a fejleményekről és az e tekintetben tett lépésekről;

         Számviteli rendszer

                  13.

                  sajnálja, hogy a Számvevőszék idén ismét arról számolt be, hogy a 2009. évi előzetes beszámoló elkészítésekor jelentős késedelmek és hibák voltak tapasztalhatóak; tudomásul veszi, hogy 2009 végén a feldolgozatlan hátralékos számlák összértéke 900 000 EUR volt; megjegyzi, hogy ezt a helyzetet a célszerűtlenül kialakított pénzügyi irányítás, a belső kontrolleljárások hiányosságai, valamint az eredményezte, hogy gondok adódtak a pénzügyi, illetve számviteli képzettséggel és tapasztalattal rendelkező munkatársak felvételében és megtartásában; sürgeti ezért az akadémiát, hogy gyorsan orvosolja ezt a helyzetet, és tájékoztassa a mentesítésért felelős hatóságot a megtett lépésekről;

                  14.

                  aggódik amiatt, hogy az akadémia 2009-es pénzügyi kimatatásában 929 670,27 EUR-ra tette 2008. január 1-je előtti hibáinak összesített hatását a felhalmozott tartalékokra (a 2009-es teljes költségvetésének 10,56 %-a) és 284 718,77 EUR-ra 2008 utáni hibáinak összesített hatását a felhalmozott tartalékokra (a 2009-es teljes költségvetésének 3,2 %-a);

         Humánerőforrás-gazdálkodás

                  15.

                  aggódik amiatt, hogy a Számvevőszék jelentése szerint számos hiányosság tapasztalható a munkaerő-felvételi eljárásokban, amelyek veszélyeztetik ezek átláthatóságát; külön hangsúlyozza, hogy az eljárások dokumentálása nem volt megfelelő; elfogadhatatlannak tartja, hogy:

                              —

                              a jelentkezők által elérendő küszöbértékeket általában a jelentkezők értékelését és rangsorolását követően határozták meg,

                              —

                              az interjúkon feltett kérdéseket gyakran a jelentkezések tanulmányozását követően dolgozták ki,

                              —

                              az eljárások dokumentálása nem volt megfelelő;

                  16.

                  aggódik azon eljárások miatt is, amelyeket az Európai Unió tisztviselőinek személyzeti szabályzata (6) nem tesz lehetővé vagy jogellenesek; különösen az alábbi esetekre hívja fel a figyelmet:

                              —

                              lehetetlen volt megállapítani, hogy a felvett jelentkező tényleg rendelkezett-e a megkövetelt szakmai tapasztalattal,

                              —

                              a felvételi bizottság kizárólag az önéletrajzok alapján döntött,

                              —

                              a felvett jelentkező nem teljesítette a szakmai tapasztalatra vonatkozó minimumkövetelményeket,

                              —

                              egy vezető beosztású munkatárs számára engedélyezték, hogy az Egyesült Királyságon kívül telepedjen le, és évente csak korlátozott számú napot dolgozzon az akadémia bramshilli székhelyén, miközben az akadémia megtérítette utazási költségeit;

                  17.

                  helyteleníti, hogy egy nem megfelelően teljesített munkaerő-felvételi szerződés még mindig érvényben van; felhívja az akadémiát, hogy prioritásként orvosolja e szabálytalanságot;

                  18.

                  kíváncsi rá, hogy az akadémia miként kívánja kezelni a humánerőforrás-gazdálkodás e visszatérő kérdéseit, különös tekintettel arra, hogy az akadémia titkárságának bramshilli elhelyezkedése jelentősen rontja vonzerejét és elriasztja a megfelelően képzett embereket;

                  19.

                  tudomásul veszi, hogy az igazgató 004/2010. sz. határozatával az akadémia 2010-ben elfogadta munkaerő-felvételi kézikönyvét, összhangba hozva az eljárásokat a személyzeti szabályzattal; sürgeti ezért az akadémiát, hogy tájékoztassa a mentesítésért felelős hatóságot e határozat végrehajtásának állásáról;

         Magánkiadások finanszírozására felhasznált előirányzatok

                  20.

                  megjegyzi, hogy a Belső Ellenőrzési Szolgálat (IAS), a Számvevőszék és a mentesítésért felelős hatóság ismételt kéréseit követően egy külső cég végre elvégezte a magánkiadások finanszírozására használt előirányzatok utólagos ellenőrzését;

                  21.

                  tudomásul veszi, hogy a külső értékelés célja annak áttekintése volt, hogy az akadémia milyen lépéseket tett a Számvevőszék által az akadémia 2007-es ellenőrzése során kifogásolt kérdések kezelésére, és hogy elkészüljön egy jelentés, amely tartalmazza a magánkiadások finanszírozására használt előirányzatok teljes összegét, és az eddig abból visszaszerzett összeget; megjegyzi, hogy a külső ellenőrző jelentés szerint:

                              (GBP)

                              Költségvetési fejezet

                              Az akadémia által az auditorok elé tárt előirányzatok

                              Az akadémia által beszedett összegek

                              Szállítási költségek

                              9 508

                              7 421

                              Az akadémia közös használatú autóinak költsége

                              14 783

                              13 916

                              Bútorok vásárlása

                              14 788

                              500

                              Mobiltelefon-költségek

                              3 721

                              3 721

                                 ÖSSZESEN

                                 42 800

                                 25 558

                  22.

                  megjegyzi, hogy a 10/0257/KA jelentésben a magánkiadások visszatérítésével kapcsolatosan rendelkezésre álló adatok jelentősen kisebb értéket mutatnak, mint a fent említett külső ellenőrzésről készült jelentésben szereplő összegek;

                  23.

                  sajnálja, hogy az idő múlása és az akadémia pénzügyi irányításának, ellenőrzésének és jelentéstételének a 2007-es ellenőrzésig tapasztalt elégtelensége miatt a külső ellenőr nem tudta megerősíteni a szabálytalanul felhasznált előirányzatok összegét; megjegyzi, hogy a külső ellenőr fontosabbnak tartotta a visszaszerzett összegek ellenőrzésére és a lehetséges további visszafizetésekre helyezni a hangsúlyt;

                  24.

                  tudomásul veszi, hogy a külső ellenőrzési jelentés szerint nincs valós lehetőség további visszafizetésekre; megjegyzi, hogy

                              —

                              a bútorok eladásából csak 500 GBP bevétel keletkezett,

                              —

                              az akadémia nem jogosult arra, hogy az önkéntes szállítási szolgáltatásokat igénybe vevő alkalmazottaktól utólag kérje, hogy járuljanak hozzá a szállítás akadémia által viselt költségeihez; megjegyzi továbbá, hogy a személyzeti szabályzat 85. cikke szerint csak akkor lehet visszakérni pénzt az alkalmazottaktól, ha a tisztviselő tisztában volt azzal, hogy a kifizetés szabálytalan, vagy ha a szabálytalanság annyira nyilvánvaló, hogy az mindenképpen fel kell tűnjön neki;

                  25.

                  hangsúlyozza, hogy a 2007-re vonatkozó éves különjelentésében a Számvevőszék már jelezte, hogy az ellenőrök nem tudják felülvizsgálni a 2007-es év során tett összes kifizetést, mivel a szabálytalan módon magánhasználatra fordított összegek és a különböző magáncélú kiadások mennyiségét nem lehet meghatározni;

                  26.

                  ismét hangsúlyozza a volt igazgató felelősségét a fenti hiányosságok és szabálytalanságok vonatkozásában; ennek kapcsán hivatkozik az Európai Rendőrakadémia 2008-as pénzügyi évre szóló költségvetésének végrehajtására vonatkozó mentesítésről szóló 2010. október 7-i állásfoglalására az annak szerves részét képező megjegyzésekkel (7);

                  27.

                  hangsúlyozza a cseh elnökség által 2009. május 18-án közzétett alábbi megállapításokat:

                              —

                              az akadémia nem megfelelő irányítása: a Bizottság segítséget ajánlott az akadémiának a Belső Ellenőrzési Szolgálat megállapításai tekintetében, az igazgató azonban soha nem fordult sem a Jogérvényesülés, Szabadság és Biztonság Főigazgatóságához, sem pedig a Költségvetési Főigazgatósághoz,

                              —

                              a titkárságon belüli kommunikáció: a kommunikáció és a bizalom hiánya az igazgató és a személyzet között elhúzódó vitákhoz vezetett,

                              —

                              az átláthatóság hiánya: ahelyett, hogy a problémákat azonosította volna, és az igazgatótanácstól vagy a Bizottságtól tanácsot kért volna, az igazgató nem osztotta meg a véletlenszerűen felfedezett információkat,

                              —

                              az igazgató elszámoltathatósága az akadémia igazgatótanácsa felé: az igazgató nem tartotta tiszteletben az igazgatótanács határozatait;

                  28.

                  megjegyzi, hogy a magánkiadások finanszírozására használt előirányzatokkal kapcsolatos felelősség jól meg volt határozva; sajnálja ezért, hogy az akadémia igazgatótanácsa nem reagált megfelelően a korábbi igazgató vezetői hibáira, hogy ne rombolja az akadémiáról kialakult képet; nem tudja elfogadni, hogy az igazgatótanács elsősorban azért nem hozott fegyelmi intézkedéseket, mert a korábbi igazgató jogi lépéseket tehetett volna;

                  29.

                  megismétli álláspontját, hogy az akadémia igazgatótanácsának vállalnia kell a felelősséget, és javasolja, hogy hajtsanak végre változtatásokat, hogy a jövőben ez a helyzet ne állhasson újra elő; ismét kéri a Bizottság igazgatótanácson belüli helyzetének átgondolását, szavazati jogot biztosítva számára;

         Belső ellenőrzés

                  30.

                  üdvözli az ügynökség kezdeményezését, amelynek értelmében a mentesítésért felelős hatóság rendelkezésére bocsátja az IAS végleges értékelő jelentését az akadémia 2010–2014 közötti többéves cselekvési tervének (MAP) végrehajtásáról; a lépést az átláthatóság jelének és a többi ügynökség által is követendő, bevált gyakorlatnak tartja;

                  31.

                  tudomásul veszi, hogy az akadémia az IAS, a Számvevőszék és a mentesítésért felelős hatóság ajánlásait követve végül az igazgató 2010. június 21-i 010/2010. sz. határozatával elfogadott egy új eljárást a kivételek rögzítésére; sürgeti ezért az akadémiát, hogy tájékoztassa a mentesítésért felelős hatóságot e határozat végrehajtásának állásáról;

                  32.

                  megállapítja, hogy az akadémia költségvetésének végrehajtására vonatkozó mentesítést még inkább az év során nyújtott teljesítményére kell alapozni;

         Az akadémia 2010–2014 közötti többéves cselekvési terve

                  33.

                  megjegyzi, hogy a többéves cselekvési tervet az akadémia igazgatótanácsa végül 2010 májusában elfogadta a mentesítésért felelős hatóság kérésére; megjegyzi továbbá, hogy 2010. szeptember végére a 44 pontból 19-et már végrehajtottak, és nyolc pont végrehajtása folyamatban volt a tervezett menetrendből, miközben hét pont még megvalósítás előtt áll;

                  34.

                  aggódik amiatt, hogy az IAS az akadémia 2010–2014 közötti többéves cselekvési tervének végrehajtásáról szóló végleges értékelő jelentésében megállapítja, hogy nem egyértelmű a terv egyes pontjainak leírása, és egyes pontok között átfedések vannak; hangsúlyozza ezért, hogy az elért eredmények ismertetése nem mindig elég alapos ahhoz, hogy egyértelműen kiderüljön belőle, hogy az egyes pontok milyen konkrét lépéseket jelentenek, és nehéz megítélni a kapcsolódó tevékenységek tényleges általános helyzetét;

                  35.

                  sürgeti ezért az akadémiát, hogy

                              —

                              a MAP2 7. pontja (CEPOL belső ellenőrzési standardok) kapcsán fogadja el az eredeti 24 belső ellenőrzési standardot egyszerűsítő új, 16 standardból álló rendszert,

                              —

                              a MAP3 4. pontja (a hatékonyság, a titkársági teljesítmény hatékonysága, a vezetés és az irányítás értékelése) kapcsán írja le az akadémia teljesítményének mérésére és az alkalmazottak éves értékelésére szánt kiegyensúlyozott eredménytáblával kapcsolatos helyzetet;

                              —

                              a MAP4 1. pontja (a pénzügyi és elszámolási körök felülvizsgálata) kapcsán a felülvizsgálat eredményeinek leírásával ismertesse részletesebben a pénzügyi eljárások jövőbeli fejlesztésének terveit, különös tekintettel az akadémia által a hatékony pénzügyi eljárások és ellenőrzések előmozdítása érdekében teljesíteni kívánt legfontosabb ajánlásokra,

                              —

                              a MAP5 4. pontja (megnövelt előzetes és utólagos ellenőrzési kapacitás) kapcsán ismertesse az előzetes ellenőrzések jelentősebb változásait, akár már alkalmazzák azokat, akár csak tervezik alkalmazni, valamint a támogatások utólagos ellenőrzésére vonatkozó terveket,

                              —

                              a MAP10 1. pontja (az ideiglenes alkalmazottak számának csökkentése) kapcsán alakítson ki politikát az ideiglenes alkalmazottak igénybevételére,

                              —

                              a MAP11 (a humánerőforrás-menedzsment javítása) kapcsán írja le az akadémia tervezett új HR-módszerének hasznát és várt előnyeit, beleértve azt is, hogy az milyen hatással lehet az akadémia további humánerőforrás-igényeire,

                        és felhívja az akadémiát és igazgatótanácsát, hogy 2011. június 30-ig tájékoztassa a mentesítésért felelős hatóságot az e kérdések kapcsán tett lépésekről és fejleményekről;

                  36.

                  tudomásul veszi az akadémia válaszát, hogy amennyiben egy belső vizsgálat nyomán személyes felelősségre vonhatóság állapítható meg, az alkalmazandó rendeletekkel összhangban az akadémia meg fogja tenni a szükséges intézkedéseket; kéri az akadémiát, hogy tájékoztassa a mentesítésért felelős hatóságot a belső vizsgálat lefolytatásáról;

                  37.

                  felhívja a Számvevőszéket, hogy végezzen külön ellenőrzést az akadémia cselekvési terve végrehajtásának vizsgálatára;

                  38.

                  emlékeztet, hogy a többéves cselekvési terv akadémia által történő végrehajtása kapcsolódik munkaerő-felvételi képességéhez, és ahhoz, hogy meg tudja-e tartani pénzügyi és könyvelési téren tapasztalatokkal rendelkező képzett munkatársait;

         Szerkezeti hiányosságok

                  39.

                  tudomásul veszi a Jogérvényesülés, Szabadság és Biztonság Főigazgatóságának 2009. évi tevékenységéről szóló jelentésben szereplő véleményt az akadémia strukturális problémáiról; ismét megkérdőjelezi, hogy az akadémia le tudja-e küzdeni az alábbi problémákat:

                              —

                              az akadémia nem tudja alkalmazni a komplex uniós pénzügyi szabályokat és a személyzeti szabályzatot, mivel hatásköre korlátozott, és ennek megfelelően mérete kicsi,

                              —

                              az akadémia titkárságának Bramshillben, Londontól mintegy 70 km-re való elhelyezkedése hátrányos, többek között a munkaerő-felvétel és a tömegközlekedési összeköttetések tekintetében,

                              —

                              az akadémia vezetésének költségei rendkívül magasak tevékenységéhez képest, hiszen miközben mindössze 28 alkalmazottat foglalkoztat, igazgatótanácsa 2009 folyamán 27 szavazati joggal rendelkező tagból állt;

                  40.

                  tudomásul veszi, hogy az akadémia és az Europol két hasonló területen működő és egymást kiegészítő tevékenységet végző uniós szerv; úgy véli, hogy ha egy közös ügynökségen belül egyesítenék e tevékenységeket, szükségtelen többletkiadásokat lehetne elkerülni; emlékeztet, hogy az uniós költségvetésnek hatékony és eredményes pénzgazdálkodáson kell alapulnia, ezért a kiadásoknak érdemlegesnek, hatékonynak és eredményesnek kell lenniük, továbbá a szükségtelen kiadásokat megfelelően kezelni kell;

                              a)

                              javasolja ezért, hogy a közeljövőben az akadémia és az Europol olvadjon egybe; meggyőződése, hogy az összeolvadás következtében a kiadások ésszerűbbek és hatékonyabbak lesznek; meggyőződése, hogy az akadémia és az Europol külön működése több költséggel járna, mint az összeolvadás; üdvözli ezért a Bizottság arra irányuló javaslatát, hogy az Europol vegye át az akadémia képzésben betöltött szerepét; sajnálja, hogy a tagállamok elvetették e javaslatot, és kéri, hogy értékeljék újra döntésüket;

                              b)

                              bízik abban, hogy az akadémia és az Europol egybeolvadása előnyösen fogja érinteni mindkét ügynökség jelenlegi tevékenységét; úgy véli, hogy az összeolvadás nemcsak konkrét megoldást jelent az akadémia említett strukturális és krónikus problémáira, de lehetővé teszi az akadémia számára azt is, hogy küldetése – vezető rendőrtisztek számára nyújtott képzés – teljesítése érdekében közvetlen hasznot húzzon az Europol nemzetközi szervezett bűnözéssel és terrorizmussal kapcsolatos szakértelméből; úgy véli, hogy az összeolvadás révén az Europol is hasznot húzhat az akadémia hálózatából és képzési tapasztalataiból, és annak előnyét is élvezheti, hogy házon belül lesz egy kizárólag képzéssel kapcsolatos kérdésekre összpontosító egysége;

                              c)

                              megismétli kérését, hogy a Bizottság 2011. szeptember 1-je előtt vizsgálja meg annak lehetőségét, hogy az akadémiát az Europolhoz csatolják, ami konkrét megoldást jelentene az akadémia strukturális és krónikus problémáira; kéri a Tanácsot és a Bizottságot, hogy 2011 végéig nyújtsanak be jelentést az Európai Parlamentnek az akadémia és az Europol összeolvadásáról;

                  41.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2011. május 10-i állásfoglalására (8).

         (1)  HL C 338., 2010.12.14., 137. o.

         (2)  HL L 248., 2002.9.16., 1. o.

         (3)  HL L 256., 2005.10.1., 63. o.

         (4)  HL L 357., 2002.12.31., 72. o.

         (5)  HL L 320., 2010.12.7., 11. o.

         (6)  HL L 56., 1968.3.4., 1. o.

         (7)  HL L 320., 2010.12.7., 12. o.

         (8)  Elfogadott szövegek, P7_TA(2011)0163. (Lásd e Hivatalos Lap 269. oldalát.)